**Όροι Φιλοξενίας & Λειτουργίας Παιδικών Σταθμών**

**Δήμου Αγίας Παρασκευής Σχολικό Έτος 2019-2020**

**ΑΡΘΡΟ 1: ΔΙΚΑΙΩΜΑ ΕΓΓΡΑΦΗΣ ΠΑΙΔΙΩΝ**

**1.**  Δικαίωμα εγγραφής στους Παιδικούς και Βρεφονηπιακούς Σταθμούς έχουν όλα τα παιδιά, απαγορευμένης απολύτως της εγγραφής παιδιών εφόσον και για όσο διάστημα πάσχουν από μεταδοτικά νοσήματα.

**2.** Παιδιά που πάσχουν από σωματικές, πνευματικές, ή ψυχικές παθήσεις αναπηρίες εγγράφονται στους Σταθμούς εφόσον βεβαιώνεται με γνωμάτευση ιατρού κατάλληλης ειδικότητας ότι αυτό μπορεί να είναι ωφέλιμο για το παιδί και έχει τη δυνατότητα ένταξης στο πλαίσιο λειτουργίας παιδικού σταθμού. Την δυνατότητα ένταξης του, εισηγούνται στη Διεύθυνση, ο Παιδίατρος, η Κοινωνική Λειτουργός, η Ψυχολόγος του Ν.Π., η Προϊστάμενη και οι Παιδαγωγοί του τμήματος των παιδιών του Παιδικού Σταθμού .Επιπλέον οι ίδιοι συνεργάζονται μεταξύ τους και παρακολουθούν την πορεία ένταξης του παιδιού και το χρόνο παραμονής τους στον Παιδικό Σταθμό. Επίσης, κρίνεται απαραίτητη η συνεργασία τους με τους Γονείς/Κηδεμόνες και τους ειδικούς από τους οποίους παρακολουθείται το παιδί εκτός του Ν.Π.

* Η εξασφάλιση συνοδού (Παράλληλης Στήριξης) για περιστατικό που χρήζει τέτοιου είδους παρέμβασης, δεν θα προέρχεται από το υπάρχον παιδαγωγικό προσωπικό της υπηρεσίας. Ο/η συνοδός θα συνεργάζεται με τις παιδαγωγούς της τάξης και την προϊσταμένη του σταθμού για την εύρυθμη λειτουργία του τμήματος και θα προσκομίζει τις απαραίτητες ιατρικές εξετάσεις.
* Για τα παιδιά με ειδικές δυσκολίες που φιλοξενούνται στον Παιδικό Σταθμό δεν εφαρμόζεται ειδικό πρόγραμμα, αλλά το πρόγραμμα του Παιδικού Σταθμού
* Όταν κατά τη διάρκεια της σχολικής χρονιάς, παιδιά εμφανίσουν ειδικές δυσκολίες, ο Παιδίατρός, η Κοινωνική Λειτουργός, η Ψυχολόγος του Ν.Π., οι Προϊστάμενοι Σταθμού, Τμήματος και οι Παιδαγωγοί του τμήματος παιδιών του Παιδικού Σταθμού, αφού ζητήσουν την αξιολόγηση από ειδικό γιατρό, εισηγούνται στη Διεύθυνση τόσο για το χρόνο παραμονής του στο σταθμό όσο και για τη συνέχιση ή μη της φιλοξενίας του .
* Σε περίπτωση που φιλοξενούμενα παιδιά παραπεμφθούν από την Ψυχολόγο του Ν.Π. για αξιολόγηση, θα γίνονται δεκτά για **επανεγγραφή** εφόσον αυτή προσκομιστεί και εξεταστεί από την Κοινωνική Λειτουργό, τον Παιδίατρο και την Ψυχολόγο του Ν.Π.

1. Στους Παιδικούς και Βρεφονηπιακούς Σταθμούς δύναται να εγγραφούν παιδιά ηλικίας από 1,5 ετών μέχρι την ηλικία εγγραφής τους στην υποχρεωτική εκπαίδευση. Συγκεκριμένα :

**Την 1η Σεπτεμβρίου στα Βρεφικά Τμήματα** εγγράφονται βρέφη ηλικίας από 1,5 ετών (συμπληρωμένη έως την 31/8 /2019) έως 2,5 ετών.

**Την 1η Σεπτεμβρίου στα Νηπιακά Τμήματα** εγγράφονται νήπια ηλικίας από 2,5 ετών (συμπληρωμένη την 31/8/2019) και έως την εγγραφή τους στο Νηπιαγωγείο .

1. Εγγραφές δεν θα γίνονται κατά τους μήνες Ιούνιο και Ιούλιο για παιδαγωγικούς λόγους και για την εύρυθμη λειτουργία των σταθμών εκτός εκτάκτων περιπτώσεων για σοβαρούς κοινωνικούς λόγους.
2. Οι κενές θέσεις που θα προκύπτουν στα βρεφικά και νηπιακά τμήματα θα καλύπτονται από παιδιά που ανήκουν στην ίδια ηλικιακή ομάδα με αυτά που διαγράφηκαν.
3. Η εγγραφή των παιδιών γίνεται με απόφαση του Δ.Σ.

**ΆΡΘΡΟ 2: ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

**1.** **Έντυπη αίτηση** συμπληρωμένη από τον Γονέα ή Κηδεμόνα η οποία ενέχει και θέση Υπεύθυνης Δήλωσης αποδοχής των Όρων Φιλοξενίας & λειτουργίας των ΠΑΙΣΔΑΠ.

**2.** **Πιστοποιητικό Οικογενειακής Κατάστασης** (τελευταίου εξαμήνου) **ή** ληξιαρχική πράξη γέννησης **ή** ληξιαρχική πράξη συμφώνου συμβίωσης

Για τους αλλοδαπούς με επίσημη μετάφραση μαζί με το ξενόγλωσσο.

**3.** **Πιστοποιητικό Υγείας παιδιού** σε 2 αντίγραφα (πρωτότυπο και αντίγραφο) και 2 Φωτοαντίγραφα της πρώτης σελίδας του Βιβλιαρίου Υγείας του παιδιού, όπου αναγράφονται τα στοιχεία του και 2 Φωτοαντίγραφα της σελίδας των εμβολιασμών με τα προβλεπόμενα για την ηλικία του εμβόλια καθώς επίσης και τα αποτελέσματα mantoux όπως κάθε φορά προβλέπεται από το Εθνικό Πρόγραμμα Εμβολιασμών.

**4.** Αντίγραφο Φορολογικής Δήλωσης **(Ε1)** και **Εκκαθαριστικού σημειώματος του 2018** για τους μισθωτούς. Για τους Ελεύθερους Επαγγελματίες και αντίγραφο Φορολογικής Δήλωσης (Ε1) και Εκκαθαριστικού σημειώματος του 2017 (Μόνο για την μοριοδότηση, ειδάλλως για τα τροφεία θα πρέπει να προσκομισθούν τα έγγραφα του 2018). Εκκαθαριστικό σημείωμα οποιουδήποτε άλλου έτους δεν είναι αποδεκτό και συνιστά λόγο απόρριψης της αίτησης.

|  |
| --- |
| Για τους μη υπόχρεους σε υποβολή φορολογικής δήλωσης κρίνεται απαραίτητη βεβαίωση απαλλαγής από την εφορία. |

**5**.Για αποδεικτικό μόνιμης κατοικίας αντίγραφο πρόσφατου λογαριασμού ΔΕΗ ή ΕΥΔΑΠ ή ΜΙΣΘΩΤΗΡΙΟ από το TAXIS.

**6**.**Για την εγγραφή παιδιού αλλοδαπών γονέων** εκτός των αναφερόμενων δικαιολογητικών, απαραίτητη προϋπόθεση είναι:

* **Η άδεια νόμιμης παραμονής** στην χώρα μας σε ισχύ, συνοδευόμενη από την βεβαίωση ανανέωσης από την αρμόδια υπηρεσία. Σε περίπτωση που η άδεια έχει λήξει απαιτείται η τελευταία άδεια και η αίτηση ανανέωσης της, συνοδευόμενη από βεβαίωση αρμόδιου φορέα ότι έχει κατατεθεί ή αίτηση. Σε κάθε περίπτωση αν δεν είναι στην Ελληνική Γλώσσα απαιτείται επίσημη μετάφραση.
* **Αντίγραφο Ταυτότητας ή Διαβατηρίου** σε ισχύ, απαραιτήτως με επίσημη μετάφρασή του.

**7.** **Για τους εργαζόμενους (και για τους δύο γονείς):**

• **Στον Ιδιωτικό Τομέα**: Πρόσφατη βεβαίωση εργασίας από τον εργοδότη στην οποία να αναφέρει αν έχει πλήρη ή μερική απασχόληση μαζί με τις αποδοχές, καθώς και αντίγραφο ενσήμων του τελευταίου εξαμήνου εκτυπωμένο μόνο από το ΙΚΑ.

• **Στο Δημόσιο Τομέα**: Πρόσφατη βεβαίωση εργασίας με τις αποδοχές .

• **Πρόσφατη πρόσληψη**: Αντίγραφο αναγγελίας πρόσληψης από τον ΟΑΕΔ και πρόσφατη βεβαίωση εργασίας από τον εργοδότη.

• **Για ελεύθερους επαγγελματίες:** Βεβαίωση από το ασφαλιστικό τους ταμείο, η οποία επιβεβαιώνει την εγγραφή στα μητρώα του (η οποία είναι σε ισχύ) ή το τελευταίο ειδοποιητήριο με την απόδειξη τελευταίας πληρωμής.

**8. Για Άνεργους Γονείς**: Βεβαίωση Ανεργίας από τον ΟΑΕΔ ή κάρτα ανεργίας σε ισχύ.

**9.** **Υπεύθυνη Δήλωση:** αποδοχή των Όρων Φιλοξενίας των ΠΑΙΣΔΑΠ και ότι τα προσκομισθέντα δικαιολογητικά είναι νόμιμα και αληθή.

**10. Κατάλογος Συνημμένων Δικαιολογητικών** συμπληρωμένο από τους γονείς**.**

**ΔΙΚΑΙΟΛΟΓΗΤΙΚΑ ΑΝΑ ΠΕΡΙΠΤΩΣΗ**

**1.** **Διαζευγμένοι Γονείς**: Αντίγραφο διαζευκτήριο και δικαστική απόφαση επιμέλειας.

**2.** **Γονείς σε Διάσταση:** Αντίγραφο αίτησης διαζυγίου (δημόσιο έγγραφο) ή οποιοδήποτε αποδεικτικό δημόσιου εγγράφου της διάστασης, απόφαση προσωρινής επιμέλειας και έντυπο μεταβολών ατομικών στοιχείων της Δ.Ο.Υ.

**3.** **Άγαμη μητέρα:** Αντίγραφο πράξης γέννησης παιδιού αν το παιδί δεν αναφέρεται στο πιστοποιητικό οικογενειακής κατάστασης.

**4.** **Χηρεία:** Αντίγραφο ληξιαρχικής πράξης θανάτου του αποβιώσαντος γονέα.

**5**. **Ανάδοχοι Γονείς/Κηδεμόνες:** Αντίγραφο δικαστικής απόφασης ή άλλο αποδεικτικό έγγραφο της επιτροπείας ανήλικου τέκνου.

**6**. **Για Γονείς Φοιτητές ή Σπουδαστές:** Βεβαίωση από το αντίστοιχο Δημόσιο Εκπαιδευτικό Ίδρυμα, στην οποία να βεβαιώνεται η εγγραφή και ο χρόνος σπουδών. Επισημαίνεται ότι φοιτητής θεωρείται όχι ο εργαζόμενος γονέας, αλλά εκείνος που φοιτά για την απόκτηση πρώτου πτυχίου, εκτός Ανοικτού Πανεπιστημίου ή Μεταπτυχιακού.

**7**. **Για γονέα Στρατιώτη:** Αντίγραφο βεβαίωσης από την αρμόδια Στρατιωτική υπηρεσία.

**8**. **Για Γονείς με παιδί ΑΜΕΑ ή γονείς ΑΜΕΑ**, με ποσοστό αναπηρίας από 67% απαιτείται βεβαίωση Υγειονομικής Επιτροπής (ΚΕΠΑ) σε ισχύ.

**9.** Βεβαίωση **μόνο** της Τράπεζας που να αναφέρει το δάνειο Α΄ κατοικίας ή Μισθωτήριο κατοικίας - φωτοτυπία Taxisnet.

**ΠΡΟΣΟΧΗ**

|  |
| --- |
| * Οποιαδήποτε μεταβολή της Οικογενειακής Κατάστασης πρέπει να δηλώνεται έγκαιρα στην Γραμματεία του Ν.Π |
| * Η Αίτηση με τα δικαιολογητικά θα κατατίθεται από τους Γονείς/Κηδεμόνες ή νόμιμα εξουσιοδοτημένο άτομο. |
| * Η Φιλοξενία δεν αποτελεί απόδειξη κατοικίας. |

**ΆΡΘΡΟ 3: ΛΕΙΤΟΥΡΓΙΑ ΣΤΑΘΜΩΝ**

1. Η λειτουργία των Παιδικών Σταθμών αρχίζει την 3η Σεπτεμβρίου και λήγει την 31η Ιουλίου του επομένου έτους, επί πέντε ημέρες εβδομαδιαία.
2. **Οι Παιδικοί Σταθμοί δεν λειτουργούν:**

* από την 24η Δεκεμβρίου μέχρι και τη 5η Ιανουαρίου καθώς και από τη Μεγάλη Πέμπτη μέχρι και την Κυριακή του Θωμά.
* κατά τις επίσημες αργίες των Δημοσίων Υπηρεσιών, την ημέρα εορτασμού του Πολιούχου της πόλης (26η Ιουλίου) καθώς και κατά τον εορτασμό Εθνικών Επετείων.
* κατά την προγραμματισμένη ημέρα της Ετησίας Γενικής Συνέλευσης του Σωματείου Εργαζομένων του Δήμου μας.

3. Με απόφαση Προέδρου είναι δυνατή η αναστολή λειτουργίας Παιδικών Σταθμών λόγω απολύμανσης ή δυσμενών καιρικών συνθηκών ή άλλων σοβαρών λόγων που επικαλείται στην απόφαση του/της.

4. **Ώρες λειτουργίας των Παιδικών Σταθμών ορίζονται 7:00 έως 16:00.**

**ΆΡΘΡΟ 4: ΠΡΟΣΕΛΕΥΣΗ – ΑΝΑΧΩΡΗΣΗ ΠΑΙΔΙΩΝ**

1. Η προσέλευση των παιδιών αρχίζει στις 7:00 και λήγει στις 9:00.
2. Η Αποχώρηση μετά το μεσημεριανό γεύμα (13.00), εφόσον το επιθυμούν οι γονείς και το αργότερο μέχρι τις 16:00.
3. Κατά την προσέλευση και αναχώρηση των παιδιών, οι Γονείς /Κηδεμόνες παραδίδουν τα παιδιά τους στους/στις παιδαγωγούς **εντός του σταθμού** και τα παραλαμβάνουν από αυτούς.
4. Τα παιδιά παραλαμβάνονται από το Γονέα / Κηδεμόνα ή άλλο ενήλικο πρόσωπο που **υποδεικνύεται** με Υπεύθυνη Δήλωση του Γονέα/Κηδεμόνα νομίμως εξουσιοδοτημένο με επίδειξη της αστυνομικής ταυτότητας. **Κάθε αλλαγή προσώπου** θα πρέπει να γνωστοποιείται στο Σταθμό άμεσα.
5. Σε περίπτωση απουσίας ή καθυστέρησης του παιδιού οι Γονείς **οφείλουν** να ενημερώνουν την Προϊσταμένη του Σταθμού.
6. Μετά το τέλος της προσέλευσης η πόρτα θα παραμείνει κλειστή για λόγους ασφάλειας.
7. Οι γονείς ενημερώνουν την Προϊστάμενη του Σταθμού και την Διεύθυνση σε περίπτωση που υπάρχει θέμα αντιδικίας γονέων σχετικά με την επιμέλεια των παιδιών».

**ΆΡΘΡΟ 5: ΠΡΟΣΑΡΜΟΓΗ ΠΑΙΔΙΩΝ**

1. Το μήνα Σεπτέμβριο κάθε έτους, ξεκινά η λειτουργία των Σταθμών με την προσαρμογή των παιδιών. Η προσαρμογή είναι η εναρκτήρια παιδαγωγική δραστηριότητα και η επιτυχία της καθορίζει σε μεγάλο βαθμό την επιτυχή ένταξη των παιδιών στη ζωή του Σταθμού.
2. Τα παιδιά προσέρχονται για ολιγόωρη παραμονή στο Σταθμό με σταδιακή κλιμάκωση των ωρών παραμονής τους ανάλογα με τον ατομικό τους ρυθμό. Βασικός στόχος είναι η αβίαστη προσαρμογή των παιδιών ώστε περίπου στο τέλος της δεύτερης εβδομάδας προσέλευσης τους, να μπορούν να παραμένουν στον σταθμό περισσότερες ώρες.
3. Μετά την εγγραφή των παιδιών και κατά την διάρκεια λειτουργίας των Σταθµών, δεν επιτρέπεται η παραμονή των Γονέων/Κηδεμόνων εντός του Σταθμού ή στο προαύλιο χώρο.
4. Εάν κάποιο παιδί εγγραφεί αργότερα, για την προσαρμογή του προβλέπεται να ακολουθηθεί ακριβώς η ισχύουσα παιδαγωγική διαδικασία.
5. Θα πρέπει να ενημερώνεται η Προϊσταμένη του Σταθμού για κάθε πρόβλημα που επηρεάζει την συμπεριφορά των παιδιών στο σπίτι ή στο σχολείο και κάθε ιδιαιτερότητα που έχει το παιδί με το φαγητό ή τον ύπνο ή τυχόν αλλεργίες κλπ.
6. Για την ψυχοσωματική ανάπτυξη και την υγεία των παιδιών οι γονείς θα ενημερώνονται από τους παιδαγωγούς, τους παιδιάτρους και τους ψυχολόγους τρεις φορές το χρόνο.

**Για να επιτευχθεί ομαλή προσαρμογή απαιτείται πλήρης συνεργασία της οικογένειας με το προσωπικό**

**ΆΡΘΡΟ 6: ΥΓΕΙΑ**

Δίνεται ιδιαίτερη προσοχή στα θέματα υγείας τόσο για την προστασία της υγείας του παιδιού που ασθενεί (ιώσεις, γαστρεντερίτιδες εμετοί, πυρετός κλπ) όσο και την ταυτόχρονη προφύλαξη της υγείας των υπολοίπων παιδιών που φιλοξενούνται στον παιδικό σταθμό.

Οι ενέργειες που επιβάλλεται να πραγματοποιούνται είναι οι εξής**:**

1. Στην περίπτωση ασθένειας του παιδιού (πυρετό-εμετούς-διάρροιες κλπ.) ενώ αυτό θα βρίσκεται ήδη στον Παιδικό Σταθμό, αφού παρασχεθούν οι πρώτες βοήθειες, ειδοποιούνται **άμεσα ο/η** Παιδίατρος της υπηρεσίας και οι Γονείς/Κηδεμόνες, για να το παραλάβουν και παραμένει εκτός σταθμού μέχρι την πλήρη ανάρρωσή του.
2. Το άρρωστο παιδί δεν επιστρέφει στον Παιδικό Σταθμό, εάν δεν έχει ολοκληρωθεί η θεραπεία του. Σε περίπτωση απουσίας του παιδιού λόγω ασθένειας, ο Γονέας/Κηδεμόνας υποχρεούται να προσκομίσει **γνωμάτευση θεράποντος Γιατρού** εφόσον του ζητηθεί από την Προϊσταμένη του Σταθμού.
3. Σε περίπτωση λοιμώδους νοσήματος οι Γονείς/Κηδεμόνες υποχρεούνται να ειδοποιήσουν αμέσως την Προϊσταμένη του Παιδικού Σταθμού. Η επιστροφή του παιδιού πρέπει να συνοδεύεται από την βεβαίωση από τον Θεράποντα Γιατρό στην οποία θα αναφέρεται η αποκατάσταση της υγείας τους.
4. Δεν χορηγούνται φάρμακα στα παιδιά του σταθμού, εκτός ίσως από τα αντιπυρετικά αμέσου ανάγκης.
5. Αν πρέπει κάποια παιδιά λαμβάνουν φαρμακευτική αγωγή (αντιβιοτικά) ,η χορήγηση του αντιβιοτικού να γίνεται σε ώρες που το παιδί βρίσκεται εκτός σταθμού.
6. Σε εξαιρετικές και επείγουσες περιπτώσεις είναι δυνατόν να χορηγηθεί κάποιο ειδικό φάρμακο κατόπιν προσκόμισης:

* **ιατρικής γνωμάτευσης** στην οποία θα αναφέρεται η πάθηση (πχ πυρετικοί σπασμοί),οι οδηγίες χρήσης του φαρμάκου καθώς και τα συμπτώματα της για χορήγησή του.
* **υπεύθυνης δήλωσης των** Γονέων/Κηδεμόνων ότι επιθυμούν και επιτρέπουν την έκτακτη χορήγηση αυτού και επίσης ότι γνωρίζουν πως το προσωπικό του Σταθμού δεν είναι εξειδικευμένο στο χειρισμό φαρμάκων ούτε υποχρεούται στην χορήγηση αυτών και ως εκ τούτου εάν η χορήγηση του σκευάσματος γίνει πλημμελώς, αυτό δεν φέρει καμία ευθύνη και επιπλέον να αναγράφουν τη δόση χορήγησης του σκευάσματος και τις συνθήκες συντήρησης του.

1. Δεν θα παραλαμβάνονται από το Προσωπικό του σταθμού παιδάκια άρρωστα, προκειμένου να δημιουργούνται καλύτερες συνθήκες ανάρρωσης για τον ασθενή και περιορισμός της μετάδοσης της νόσου στα υπόλοιπα παιδιά.
2. Θα πρέπει το παιδί να μείνει ασυμπτωματικό τουλάχιστον ένα ολόκληρο 24ωρο πριν επιστρέψει. Αν λαμβάνει αντιβιοτική αγωγή θα πρέπει να συμπληρωθούν δύο 24ωρα αγωγής πριν επι-στρέψει».
3. Σε τραυματισμούς όπου το παιδί έχει ράμματα, επιδέσμους, νάρθηκες, γυψονάρθηκες κ.λ.π. το παιδί παραμένει για εύλογο χρονικό διάστημα στο σπίτι και στη συνέχεια μπορεί να επιστρέψει ακόμη κι αν δεν τα έχει αφαιρέσει, ύστερα από γνωμάτευση του θεράποντα ιατρού και με τη σύμφωνη γνώμη του παιδιάτρου του νομικού προσώπου. Οι γονείς ενημερώνονται από την Προϊσταμένη του σταθμού για τους πιθανούς κινδύνους λόγω της αντικειμενικής κατάστασης του παιδιού
4. Σε περίπτωση έκτακτου σοβαρού περιστατικού (π.χ. ατυχήματος,) που θα συμβεί εντός του χώρου του παιδικού, ειδοποιούνται**:** ο Γιατρός, το ΕΚΑΒ οι Γονείς του παιδιού και η Διεύθυνση Παιδικών Σταθμών. Σε καμία περίπτωση το παιδί δεν μεταφέρεται με ιδιωτικά αυτοκίνητα του προσωπικού των παιδικών σταθμών.
5. Σε περίπτωση **τροφικής δυσανεξίας** ή γαστρεντερικών διαταραχών του παιδιού, οι Γονείς/Κηδεμόνες προσκομίζουν βεβαίωση Παιδίατρου σχετικά με τις τροφές που πρέπει να καταναλώνονται από το παιδί στη θέση του φαγητού που παρέχεται από το σταθμό. Η χορήγηση παρασκευασμένης τροφής από τον Γονέα/Κηδεμόνα επιτρέπεται μόνο με Υπεύθυνη Δήλωση στην οποία θα επισυνάπτεται και η ιατρική βεβαίωση αντίστοιχης ειδικότητας.
6. Το Ν.Π. δεν υποχρεούται να παρασκευάζει φαγητό διαφορετικό από το προγραμματισμένο διαιτολόγιο.

**Σε περιπτώσεις αλλεργίας από άλλα αιτία απαιτείται επίσης βεβαίωση Παιδίατρου**.

1. Εκτός από την ατομική υγιεινή των παιδιών (καθαριότητα, νύχια κλπ) θα πρέπει να ελέγχονται τακτικά για ψείρες. Σε περίπτωση Εμφάνισης Ψειρών, τα παιδιά παραμένουν υποχρεωτικά για ένα τριήμερο στο σπίτι μέχρι την πλήρη εξάλειψη της παρασίτωσης

**ΑΡΘΡΟ 7: ΔΙΑΓΡΑΦΗ-ΔΙΑΚΟΠΗ ΦΙΛΟΞΕΝΙΑΣ**

Η Διακοπή της Φιλοξενίας των παιδιών από τους Βρεφονηπιακούς Σταθμούς του Νομικού Προσώπου πραγματοποιείται με απόφαση του Διοικητικού Συμβουλίου και εφόσον συντρέχουν οι κάτωθι περιπτώσεις:

1. Όταν το ζητήσουν με αίτησή τους οι Γονείς/Κηδεμόνες των παιδιών .
2. Όταν εμφανιστούν σοβαρά προβλήματα στη συμπεριφορά ή την υγεία των παιδιών, τα οποία δεν μπορούν να αντιμετωπισθούν από το Σταθμό, μετά από προηγούμενη επικοινωνία με τους γονείς και κατόπιν γνωμάτευσης ειδικού γιατρού( η διαδικασία προβλέπεται στο δικαίωμα εγγραφής).
3. Όταν κατ’ εξακολούθηση και παρά τις σχετικές ειδοποιήσεις στους Γονείς/Κηδεμόνες, αυτοί δεν συμμορφώνονται με το πρόγραμμα, τους όρους φιλοξενίας και λειτουργίας του Σταθμού.
4. Όταν κατ’ εξακολούθηση και πέραν του ενός (1) μηνός συνεχόμενα απουσιάζουν αδικαιολόγητα από τον Σταθμό και εφόσον ειδοποιηθούν εγγράφως οι Γονείς/Κηδεμόνες πριν την παρέλευση της ανωτέρω προθεσμίας.
5. Όταν δεν καταβάλλεται από τους Γονείς/Κηδεμόνες η οικονομική τους συμμετοχή, εφόσον αυτή προβλέπεται, για χρονικό διάστημα πέραν των δύο (2) μηνών, χωρίς να υπάρχει σοβαρός λόγος και αφού πρώτα ειδοποιηθούν να καταβάλουν το οφειλόμενο ποσό.
6. Όταν το παιδί συμπληρώνει την ηλικία εγγραφής του στην υποχρεωτική εκπαίδευση (στο τέλος κάθε περιόδου).
7. Κατά τους μήνες Ιούνιο και Ιούλιο δεν θα γίνονται δεκτά αιτήματα διακοπής φιλοξενίας.
8. Η αίτηση Διαγραφής θα πρέπει να υποβάλλεται μέσα στις 5 (πέντε) πρώτες εργάσιμες ημέρες του μήνα, προκειμένου να μη χρεωθεί όλος ο μήνας.

**Στις περιπτώσεις Διαγραφής**

Η θέση καλύπτεται υποχρεωτικά από το πρώτο επιλαχόν παιδί, όπως αυτό ορίζεται στον πίνακα κατάταξης -μοριοδότησης του σταθμού, το οποίο είναι στην ίδια ηλικιακή ομάδα με αυτό που έχει διαγραφεί κι αν δεν υπάρχει ακολουθείται η διαδικασία μοριοδότησης των εκπρόθεσμων αιτήσεων.

**ΆΡΘΡΟ 8: ΟΙΚΟΝΟΜΙΚΗ ΣΥΜΜΕΤΟΧΗ ΓΟΝΕΩΝ-ΤΡΟΦΕΙΑ**

1. Η καταβολή οικονομικής συμμετοχής **είναι υποχρέωση** των Γονέων/Κηδεμόνων και καθορίζεται κάθε χρόνο με απόφαση του Διοικητικού Συμβουλίου .
2. « Η οικονομική συμμετοχή -τροφεία των Γονέων/Κηδεμόνων καταβάλλεται σε μηνιαίες δόσεις κατά το 1ο δεκαήμερο του μήνα»
3. «Τα τροφεία για τον μήνα Ιούνιο και Ιούλιο προκαταβάλλονται κατά τους μήνες Δεκέμβριο και Απρίλιο αντίστοιχα».
4. Η οικονομική συμμετοχή/τροφεία των Γονέων/Κηδεμόνων τα τροφεία για το μήνα Ιούλιο προκαταβάλλονται **.**

**Η οικονομική συμμετοχή είναι υποχρεωτική για κάθε οικογένεια από τη ημερομηνία εγγραφής του παιδιού και μέχρι της λήξεως της λειτουργίας του Σταθμού την 31η Ιουλίου κάθε έτους.**

1. Η κατάθεση θα γίνεται στην τράπεζα EUROBANK, στον αριθμό λογαριασμού:0026.0234.45.0201080023, IBAN:GR2502602340000450201080023
2. Στο αποδεικτικό της κατάθεσης να φαίνεται **το ονοματεπώνυμο του παιδιού και ο μήνας που αφορά** στην κατάθεση της δόσης προκειμένου να αποδεικνύεται η καταβολή της.
3. **Αντίγραφο αποδεικτικού πληρωμής κατατίθεται στο Σταθμό** που φιλοξενείται το παιδί τους ή στα γραφεία της διοίκησης στον αρμόδιο υπάλληλο ή αποστέλλεται με mail
4. Εγγραφή στο **πρώτο δεκαπενθήμερο** του κάθε μήνα συνεπάγεται την καταβολή ολόκληρου του ποσού της μηνιαίας εισφοράς.
5. Εγγραφή στο **δεύτερο δεκαπενθήμερο** του κάθε μήνα, συνεπάγεται την καταβολή της μισής μηνιαίας εισφοράς.
6. Εγγραφή κατά τις τελευταίες πέντε ημέρες του κάθε μήνα συνεπάγεται την καταβολή του ενός τετάρτου (1/4) του ποσού της μηνιαίας εισφοράς. Όταν ένα παιδί απουσιάζει , η καταβολή της οικονομικής συμμετοχή γίνεται κανονικά προκειμένου να διατηρηθεί το δικαίωμα να συνεχιστεί η φιλοξενία του.
7. Νήπια & Βρέφη που φιλοξενούνται με την έναρξη λειτουργίας των παιδικών σταθμών και στην συνέχεια αποκτήσουν voucher, οφείλουν να καταβάλουν τροφεία για το αντίστοιχο διάστημα φιλοξενίας στους ΠΑΙ.Σ.Δ.Α.Π.
8. Για τον προσδιορισμό της οικονομικής συμμετοχής λαμβάνεται υπόψη το **συνολικό ετήσιο οικογενειακό εισόδημα** των Γονέων/Κηδεμόνων, στο οποίο **περιλαμβάνεται το οικογενειακό δηλωθέν εισόδημα καθώς και το σύνολο των αυτοτελώς φορολογηθέντων εισοδημάτων.**

**Αιτήσεις Γονέων/Κηδεμόνων οι οποίοι έχουν οικονομικές εκκρεμότητες περασμένου έτους,**

**δεν θα γίνονται δεκτές.**

**ΜΗΝΙΑΙΑ ΟΙΚΟΝΟΜΙΚΗ ΣΥΜΜΕΤΟΧΗ ΤΩΝ ΓΟΝΕΩΝ (ΤΡΟΦΕΙΑ)**

**ΣΧΟΛΙΚΟΥ ΕΤΟΥΣ 2019– 2020**

|  |  |  |
| --- | --- | --- |
| **Οικογενειακό εισόδημα** |  | |
| 0,00 € - 18.000,00 € | | 0,00 € |
| 18.001,00 € - 20.000,00 € | | 40,00€ |
| 20.001,00 € - 25.000,00 € | | 60,00€ |
| 25.001,00 € - 30.000,00 € | | 80,00€ |
| 30.001,00 € - 35.000,00 € | | 100,00€ |
| 35.001,00 € - 40.000,00 € | | 120,00€ |
| 40.001,00 € - 45.000,00 € | | 150,00€ |
| 45.001,00 € - 50.000,00 € | | 180,00€ |
| 50.001,00 € - 60.000,00 € | | 200,00€ |
| 60.001,00 € - 70.000,00 € | | 220,00€ |
| 70.001,00 € και άνω | | 250,00€ |

Με εξαίρεση τις μητέρες που εργάζονται σε Δημόσιο Φορέα ως μόνιμοι υπάλληλοι, όλες οι οικογένειες που έχουν ετήσιο εισόδημα έως 18.000 € **υποχρεούνται** να καταθέσουν ηλεκτρονικά αίτηση στο ΕΣΠΑ ([www.eetaa.gr](http://www.eetaa.gr)) για το Πρόγραμμα δωρεάν φιλοξενίας παιδιών **υποβάλλοντας σωστά όλα τα δικαιολογητικά. Σε άλλη περίπτωση καταβάλλουν 30€ μηνιαίως ανά παιδί.**

**Σε περίπτωσή λανθασμένων - ελλιπών δικαιολογητικών που συνεπάγεται τη μη κατοχή voucher,με υπαιτιότητα του γονέα, το κόστος φιλοξενίας παιδιού ανέρχεται στα 30€.**

**Η υπηρεσία των ΠΑΙΣΔΑΠ θα παρέχει υποστήριξη στους γονείς για την ορθή συμπλήρωση –υποβολή της αίτησης στο ΕΣΠΑ προς την ΕΕΤΑΑ.**

1. Η οικονομική συμμετοχή/τροφεία θα καταβάλλεται υποχρεωτικά για κάθε μήνα, ανεξαρτήτως των ημερών φιλοξενίας και των ημερών που οι Παιδικοί Σταθμοί παραμένουν κλειστοί.
2. Η Οικονομική συμμετοχή που έχει καταβληθεί, σε περίπτωση διαγραφής δεν επιστρέφεται.
3. *Σε περίπτωση μακρόχρονης απουσίας παιδιού από τον Σταθμό, εφόσον οι γονείς δεν έχουν καταθέσει ενυπογράφως αίτηση διαγραφής, δεν απαλλάσσονται από την καταβολή της εισφοράς*.
4. Τα νέα εισοδήματα αποδοχών που δεν υπήρχαν τον προηγούμενο χρόνο θα συνυπολογίζονται στο σύνολο του εισοδήματος. Ο υπολογισμός θα ξεκινάει από την ημερομηνία πρόσληψης του γονέα ως του τέλους του έτους σύμφωνα με τη βεβαίωση αποδοχών που θα προσκομίζεται.
5. **Μέχρι τις 20 Μαΐου 2019 πρέπει να γίνει οριστική εξόφληση των οφειλών, ειδάλλως η οφειλή θα βεβαιώνεται ως ανείσπρακτο δημόσιο έσοδο στην Ταμειακή Υπηρεσία του ∆ήµου μας και στη αρμόδια Εφορία.**
6. **Το κόστος της Εγγραφής ορίζεται στο ποσό 25 ευρώ για όλες τις αιτήσεις (Νέες Εγγραφές & Επανεγγραφές) και η κατάθεσή τους θα γίνεται εντός 3 ημερών από την ημέρα της επιλογής τους.**
7. Η οικονομική συμμετοχή – τροφεία δύναται να προπληρωθεί εφάπαξ με έκπτωση 10 % κατόπιν αιτήσεως του γονέα .
8. Οι αιτήσεις απαλλαγής ή επαναπροσδιορισμού των τροφείων εξετάζονται από την ειδική Επιτροπή Επαναξιολόγησής του Ν.Π. και εγκρίνονται από το Δ.Σ.
9. Το ποσοστό Έκπτωσης στα τροφεία των παρακάτω κατηγοριών ορίζεται ως εξής:

Παιδιά των εργαζομένων στους Παιδικούς Σταθμούς φιλοξενούνται «Ατελώς».

* **Πολύτεκνες** Οικογένειες 50%
* **Τρίτεκνες Οικογένειες :**

-με εισόδημα έως 30.000 ευρώ έκπτωση 50%

-με εισόδημα 40.000 ευρώ έκπτωση 50%. (Λόγω πρόσφατης διακοπής του επιδόματος τριτεκνίας)

-με εισόδημα έως 50.000 ευρώ έκπτωση 30%

* + - **Παιδιά ή Γονείς με αναπηρία** από 67% ατελώς για εισοδήματα έως 40.000 € και από 40.001 και άνω έκπτωση 20 %.
    - **Φιλοξενία δύο παιδιών**, 20% για το δεύτερο παιδί
    - **Υπάλληλοι του Δήμου** 50%

**Όταν συντρέχουν οι προϋποθέσεις για περισσότερες από μία εκπτώσεις ισχύει η μεγαλύτερη.**

**ΆΡΘΡΟ 9: ΚΟΣΤΟΣ ΣΧΟΛΙΚΟΥ ΛΕΩΦΟΡΕΙΟΥ**

**Χρήση σχολικού λεωφορείου κάνουν μόνο τα νήπια από 30 μηνών και άνω**.

Το κόστος μεταφοράς παιδιών με σχολικό λεωφορείο ορίζεται στα **50 €,** **καταβάλλεται μηνιαίως, δεν γίνεται έκπτωση και δεν επιστρέφεται.**

1. Καταβάλλεται ως έχει, ανεξάρτητα αν γίνεται χρήση ενός ή δυο δρομολογίων ημερησίως (πρωινό-μεσημεριανό).
2. Η χρήση του σχολικού λεωφορείου ή η διακοπή χρήσης αυτού, θα γίνεται μετά από έγγραφο αίτημα του Γονέα/Κηδεμόνα προς τη Διοίκηση. Αν για οποιοδήποτε λόγο δεν γίνεται χρήση και δεν έχει ενημερωθεί όπως προβλέπεται η Διοίκηση, το κόστος εξακολουθεί να υφίσταται ως οφειλή του Γονέα/Κηδεμόνα.
3. Στη αίτηση χρήσης σχολικού, οι Γονείς/Κηδεμόνες θα δηλώνουν ότι αποδέχονται τους όρους λειτουργίας αυτού.
4. **Η μη καταβολή του κόστους χρήσης του, θεωρείται ως οικονομική οφειλή προς το Ν.Π.**

**ΆΡΘΡΟ 10: ΜΟΡΙΟΔΟΤΗΣΗ ΑΙΤΗΣΕΩΝ**

* Η μοριοδότηση γίνεται σύμφωνα με τα προβλεπόμενα στου αρθ.3 του Πρότυπου Κανονισμού Λειτουργίας (ΦΕΚ.4249/2017)
* Τα στοιχεία των αιτήσεων µε τα συνηµµένα δικαιολογητικά, καταχωρούνται, σε ηλεκτρονικό σύστημα που διαθέτει το Νομικό Πρόσωπο, µοριοδοτούνται σύμφωνα κοινωνικοοικονομικά κριτήρια που αποφασίζει το Δ.Σ. προκειμένου να γίνει η τελική κατάταξη των αιτήσεων.
* Οι παρακάτω κατηγορίες μοριοδοτούνται ως εξής:

**Σε περίπτωση ισοβαθμίας μορίων, προηγείται η αίτηση με το χαμηλότερο οικογενειακό εισόδημα.**

**ΚΡΙΤΗΡΙΑ ΜΟΡΙΟΔΟΤΗΣΗΣ**

|  |  |
| --- | --- |
| **ΚΑΤΗΓΟΡΙΕΣ** | **ΜΟΡΙΑ** |
| **ΕΠΑΝΕΓΓΡΑΦΕΣ** | 60 |
| **ΕΝΤΟΠΙΟΤΗΤΑ** |  |
| ΚΑΤΟΙΚΟΣ | 500 |
| ΑΛΛΟΣ ΔΗΜΟΣ | 50 |
| **ΟΙΚΟΓΕΝΕΙΑΚΗ ΚΑΤΑΣΤΑΣΗ** |  |
| ΠΟΛΥΤΕΚΝΟΙ γονείς (4 ΠΑΙΔΙΑ) | 300 |
| ΤΡΙΤΕΚΝΟΙ γονείς (3 ΠΑΙΔΙΑ) | 200 |
| ΆΓΑΜΗ ΜΗΤΕΡΑ ,ΧΗΡΕΙΑ | 200 |
| ΑΝΑΔΟΧΗ ΟΙΚΟΓΕΝΕΙΑ | 50 |
| ΔΙΑΖΕΥΜΕΝΗ Μητέρα ή σε ΔΙΑΣΤΑΣΗ | 100 |
| ΔΕΥΤΕΡΟ ΠΑΙΔΙ ΤΗΣ ΟΙΚΟΓΕΝΕΙΑΣ **\*/\*\*** | 100 |
| **ΕΙΔΙΚΕΣ ΚΑΤΗΓΟΡΙΕΣ** |  |
| Στρατευμένος Πατέρας | 50 |
| Παιδί ή Γονέας με αναπηρία από 67 % και άνω | 150 |
| **ΕΡΓΑΣΙΑΚΗ ΑΠΑΣΧΟΛΗΣΗ ΜΗΤΕΡΑΣ** | |
| Πλήρη απασχόληση | 500 |
| Μερική απασχόληση | 300 |
| Άνεργη Μητέρα και με βεβαίωση ανεργίας ΟΑΕΔ | 50 |
| Εργαζόμενη Μητέρα Σπουδάστρια ή Φοιτήτρια στη Δημόσια Β΄ και Γ΄ βαθμίδα Εκπαίδευσης | 50 |
| **ΟΙΚΟΝΟΜΙΚΕΣ ΠΑΡΑΜΕΤΡΟΙ** | |
| Κάτοικοι με ενοίκιο **ή** Κάτοικοι με δάνειο Α΄ κατοικίας | 100 |

**\*εξαιρούνται οι περιπτώσεις που το πρώτο παιδί φιλοξενείται με πρόγραμμα ΕΣΠΑ**

**\*\* Τα 100 μόρια δίδονται στο 2ο παιδί αφού έχει γίνει δεκτό το 1ο. Αυτή θα είναι και η μοναδική περίπτωση τροποποίησης στους πίνακες επιλαχόντων.**

|  |  |
| --- | --- |
| **ΟΙΚΟΓΕΝΕΙΑΚΟ ΕΙΣΟΔΗΜΑ** |  |
| 0,00 € - 18.000,00 € | 200 |
| 18.001,00 € - 20.000,00 € | 180 |
| 20.001,00 € - 25.000,00 € | 160 |
| 25.001,00 € - 30.000,00 € | 140 |
| 30.001,00 € - 35.000,00 € | 120 |
| 35.001,00 € - 40.000,00 € | 100 |
| 40.001,00 € - 45.000,00 € | 80 |
| 45.001,00 € - 50.000,00 € | 60 |
| 50.001,00 € - 55.000,00 € | 40 |
| 55.001,00 € - 60.000,00 € | 20 |
| 60.001,00 € - και άνω | 10 |

**ΆΡΘΡΟ 11: ΕΠΙΛΟΓΗ ΠΑΙΔΙΩΝ**

1. Η Επιλογή των παιδιών γίνεται σύμφωνα με τον Πίνακα Κατάταξής τους ανά σταθμό έτσι όπως αυτός προκύπτει από την μοριοδότηση των αιτήσεων και τον Πρότυπο Κανονισμό Λειτουργίας Δημοτικών Παιδικών και Βρεφονηπιακών Σταθμών(ΦΕΚ 4249/5-12-2017).
2. Η Επιλογή των παιδιών στον κάθε Βρεφονηπιακό Σταθμό γίνεται βάσει **της διεύθυνσης κατοικίας τους** (**χωροταξική κατανομή**).
3. **Οι απόφοιτοι** (γεννημένοι το 2015) που ήδη φιλοξενούνται στους Παιδικούς Σταθμούς θα γίνονται δεκτοί ανεξάρτητα από τα μόρια που έλαβε η αίτησή τους στο σταθμό που ήδη φιλοξενούνται (για παιδαγωγικούς λόγους) και εφόσον *η διεύθυνση κατοικίας* αποδεικνύεται ότι είναι **εντός Δήμου** και δεν έχουν οικονομικές οφειλές στο Ν.Π. και ισχύει μόνο για παιδιά που έχουν μπει μέσω ΠΑΙΣΔΑΠ (όχι ΕΣΠΑ).
4. Εάν ένα παιδί από τον πίνακα επιλαχόντων των ΠΑΙΣΔΑΠ επιλεγεί μέσω προγράμματος ΕΣΠΑ ,αυτόματα η αίτηση του δεν συμμετέχει στη διαδικασία των επομένων επιλογών των ΠΑΙΣΔΑΠ
5. Εργαζόμενοι & Άνεργοι Γονείς ή Κηδεμόνες με χαμηλά εισοδήματα προς όφελος δικό τους και του Νομικού Προσώπου οφείλουν να ενημερωθούν για τη συμμετοχή τους στο χρηματοδοτούμενο ευρωπαϊκό πρόγραμμα «Εναρμόνιση Οικογενειακής και Επαγγελματικής Ζωή» στην ανακοίνωση του προγράμματος ΕΕΤΑΑ ([www.eetaa.gr](http://www.eetaa.gr)).

**Η επιβεβαίωση της εγγραφής και της επανεγγραφής θα πραγματοποιείται εντός 3 ημερών μετά την επιλογή των παιδιών στους ΠΑΙΣΔΑΠ, ειδάλλως διαγράφεται αυτόματα.**

**ΑΡΘΡΟ 12: ΕΠΙΣΗΜΑΝΣΕΙΣ ΕΠΙ ΤΗΣ ∆ΙΑ∆ΙΚΑΣΙΑΣ**

Οι αιτήσεις µοριοδοτούνται εφόσον :

* Για τις αιτήσεις επανεγγραφών βρεφών και νηπίων απαιτείται η προσκόμιση αποδεικτικού Εξόφλησης των τροφείων εάν είχαν οικονομική συμμετοχή.
* Συνοδεύονται **από όλα τα απαραίτητα δικαιολογητικά** και **πληρούνται οι προϋποθέσεις** ως προς την ηλικία των παιδιών που φιλοξενούνται στα Τμήματα.
* Αιτήσεις με ελλιπή δικαιολογητικά ή οικονομικές εκκρεμότητες δεν θα συμμετέχουν στη διαδικασία επιλογής.
* Αιτήσεις γίνονται δεκτές κάθολη την διάρκεια του έτους και μοριοδοτουνται ξεχωριστά ως εκπρόθεσμες και εξετάζονται εφόσον υπάρχουν κενές θέσεις και δεν εκκρεμούν εμπρόθεσμες αιτήσεις.
* Οι οριστικοί πίνακες των αποτελεσμάτων των φιλοξενούντων παιδιών θα αναρτηθούν:
* στην ιστοσελίδα του Ν.Π.( www.paisdap.gr)
* στην ιστοσελίδα του ∆ήµου μας ([www.agiaparaskevi.gr](http://www.agiaparaskevi.gr))
* στα γραφεία της Διοίκησης

**Oι υποβολές των αιτήσεων ξεκινούν από την Τετάρτη 15 Μαΐου 2019 έως και 5 Ιουνίου 2019**.

**Η επιλογή των παιδιών θα ανακοινωθεί εντός του Ιουλίου 2019.**

Μετά την ανακοίνωση των αποτελεσμάτων, θα ακολουθήσει η διαδικασία εγγραφής των βρεφών και των νήπιων στους αντίστοιχους σταθμούς.

Ο σχετικός πίνακας αποτελεσμάτων θα περιλαμβάνει τα αρχικά γράμματα των ονομάτων των παιδιών καθώς και τον αριθμό πρωτοκόλλου της αίτησης.

• **Οι σταθμοί θα υποδεχτούν τα παιδιά από 3 /09/2019**. Οι γονείς θα μπορούν να επισκέπτονται τους σταθμούς για την εγγραφή των παιδιών τους, προσκομίζοντας στην Προϊσταμένη το αποδεικτικό κατάθεσης της Τράπεζας για την εγγραφή-επανεγγραφή.